《奉致仕詹天官》
明代·孙蕡

京华帝城春事幽，相君家住城南陬。垂杨缺处水当户，燕子飞时花满楼。

宾客金鱼悬玉佩，儿孙锦带挂吴钩。乡园父老傥相问，佐国元勋今白头。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。